Riot Games

Riot Games er en amerikansk videospillutgiver som ble etablert i 2006. Hovedkontoret deres er nå i West Los Angeles, California. De har også andre kontorer i St. Louis, Dublin, Berlin, Seoul, São Paulo, Istanbul, Moskva, Sydney, og Taipei. Selskapet er eid av det kinesiske selskapet Tencent, som kjøpte Riot Games i 2011.

Riot Games har produsert og utgitt flere spill. Selskapets første spill, MOBA-spillet League of Legends, ble utgitt i Nord-Amerika og Europa 27. oktober 2009. League of Legends får fortsatt oppdateringer og nytt innhold. Etter ti år, begynte de å slippe ut flere spill enn League of Legends. Det første spillet etter League of Legends er Teamfight Tactics, som er en autobattler som spilles i samme klient som League of Legends.

Spillene League of Legends, Teamfight Tactics og Valorant er noen av de mest-sette spillene på strømmetjenesten Twitch, og selskapet har tidligere hatt samarbeid med blant andre Louis Vuitton, som førte til kosmetiske varer i spillene med Louis Vuitton-motiver.

 Utgivelser 
Riot Games har flere spill som er produsert og utgitt av seg selv, men har også noen spill som er satt i Riot Games sine spillverdener som er produsert av andre selskaper. Riot Games har også flere spill som er under utvikling. Det er kunngjort at Riot Games holder på å produsere en MMORPG, et slåssespill og et hack and slash-spill. Disse kommende spillene er satt i Runeterra, som er spillverdenen League of Legends holder seg i.

 Produsert og utgitt av Riot Games 

 League of Legends (2009)
 Teamfight Tactics (2019)
 League of Legends: Wild Rift (2020, mobilversjon av League of Legends)
 Legends of Runeterra (2020)
 Valorant (2020)

 Utgitt av Riot Games 
Disse spillene er produsert av andre selskaper, men er satt i Runeterra-verdenen og er utgitt av Riot Games.

 Ruined King (Airship Syndicate, 2021)
 Hextech Mayhem (Choice Provisions, 2021)
 Convergence (Double Stallion, 2022)
 Song of Nunu (Tequila Works, 2022)

 Referanser 

 Eksterne lenker 


Kategori:Dataspillselskaper fra USA